รัฐบาลไทย-ข่าวทำเนียบรัฐบาล-รอง นรม. พล.อ.อ. ประจินฯ เป็นประธานการประชุมคณะกรรมการติดตามการปฏิบัติงานตามนโยบายของรัฐบาล (คตน.) ครั้งที่ 3/2560
วันอังคารที่ 14 มีนาคม 2560
รอง นรม. พล.อ.อ. ประจินฯ เป็นประธานการประชุมคณะกรรมการติดตามการปฏิบัติงานตามนโยบายของรัฐบาล (คตน.) ครั้งที่ 3/2560
รอง นรม. พล.อ.อ. ประจินฯ เป็นประธานการประชุมคณะกรรมการติดตามการปฏิบัติงานตามนโยบายของรัฐบาล (คตน.) ครั้งที่ 3/2560
วันนี้ (13 มีนาคม 2560) เวลา 9.30 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล พล.อ.อ. ประจิน จั่นตอง รองนายกรัฐมนตรี เป็นประธานการประชุมคณะกรรมการติดตามการปฏิบัติงานตามนโยบายของรัฐบาล (คตน.) ครั้งที่3/2560 ซึ่งสรุปสาระสําคัญ ดังนี้
ประธานแจ้งให้ที่ประชุมทราบว่า การประชุมคณะกรรมการติดตามการปฏิบัติงานนโยบายของรัฐบาล เพื่อติดตามความก้าวหน้าในการดําเนินงานของกระทรวงต่าง ๆ ซึ่งมีหน่วยงานทั้งหลายที่เกี่ยวข้องของกระทรวงเหล่านั้นทําหน้าที่ขับเคลื่อนและดําเนินการในส่วนที่รับผิดชอบอย่างเต็มที่ ส่งผลให้งานต่าง ๆ ตามข้อสั่งการของ พลเอก ประยุทธ์ จันทร์โอชา นายกรัฐมนตรีมีความคืบหน้าโดยลําดับ จึงขอขอบคุณทุกหน่วยงานที่ให้ความร่วมมือเป็นอย่างดี และส่งผลดีต่อการพัฒนาคุณภาพชีวิตของประชาชนให้ดีขึ้น
พร้อมกันนี้ ที่ประชุมได้พิจารณาและมีมติเห็นชอบการขับเคลื่อนโครงการยกระดับศักยภาพหมู่บ้านเพื่อขับเคลื่อนเศรษฐกิจฐานรากตามแนวทางประชารัฐ ประจําปีงบประมาณ พ.ศ. 2560 ซึ่งเป็นไปตามข้อสั่งการของ พลเอก ประยุทธ์ จันทร์โอชา นายกรัฐมนตรี ที่มอบหมายให้กระทรวงมหาดไทย โดยกรมการปกครองไปดําเนินการโครงการดังกล่าวในพื้นที่ได้รับผลกระทบจากอุทกภัยภาคใต้จํานวนทั้งสิ้น 2,260 โครงการ ในวงเงินงบประมาณกว่า 650 ล้านบาท
นอกจากนี้ ที่ประชุมได้รับทราบความก้าวหน้าการดําเนินงานพัฒนาพัฒนาท่าเทียบเรือสําราญ เพื่อสนับสนุนการให้ประเทศไทยเป็น “Marina Hub of ASEAN” ซึ่งจะทําให้เกิดการสร้างโอกาสทางธุรกิจ เป็นการดึงดูดรายได้เข้าสู่ประเทศพร้อมกระตุ้นให้เกิดการลงทุนในธุรกิจที่เกี่ยวข้องต่อไป ทั้งนี้ เป็นไปตามข้อสั่งการของนายกรัฐมนตรีที่มอบหมายให้กระทรวงการคลังเป็นหน่วยงานหลักร่วมกับหน่วยงานที่เกี่ยวข้อง ได้แก่ กระทรวงคมนาคม กระทรวงอุตสาหกรรม สํานักงานคณะกรรมการส่งเสริมการลงทุน เพื่อพิจารณาร่วมกันในความเป็นไปได้ในการกําหนดสิทธิประโยชน์ด้านภาษีให้แก่อุตสาหกรรมเรือสําราญ หรือ เรือยอชท์ ทั้งนี้ กระทรวงคมนาคมโดยกรมเจ้าท่าได้ดําเนินการพัฒนาท่าเทียบเรือ จํานวน 3 แห่ง ได้แก่ ท่าเทียบเรือภูเก็ต ท่าเทียบเรือสําราญ (Yatch) และท่าเทียบเรือโดยสารเพื่อการท่องเที่ยวขนาดใหญ่ (Cruise) โดยมีความคืบหน้าไปมากพอสมควร ขณะเดียวกัน อยู่ในระหว่างพิจารณาศึกษาเปรียบเทียบกับประเทศอื่น ๆ ที่มีการดําเนินการอุตสาหกรรมเรือสําราญ เพื่อให้ข้อสั่งการของนายกรัฐมนตรีในประเด็นการกําหนดสิทธิประโยชน์ด้านภาษีให้แก่อุตสาหกรรมดังกล่าวเกิดผลเป็นรูปธรรม โดยคาดว่าจะศึกษาแล้วเสร็จและได้ข้อสรุปภายในเดือนมิถุนายน 2560
พร้อมกันนี้ ที่ประชุมได้รับทราบความก้าวหน้าตามข้อสั่งการของนายกรัฐมนตรีในประเด็นการปฏิรูปการศึกษาให้เกิดผลอย่างจริงจังในการเพิ่มประสิทธิภาพการเรียนรู้ของนักเรียนในแต่ละระดับให้สอดรับกับยุทธศาสตร์ชาติในระยะ 20 ปี ข้างหน้า เช่นการบริหารจัดการ สะเต็มศึกษา โดยกระทรวงการศึกษาธิการร่วมกับหน่วยงานที่เกี่ยวข้องได้ดําเนินการปรับปรุงหลักสูตรวิทยาศาสตร์ คณิตศาสตร์ และเทคโนโลยี ให้มีความทันสมัย ก้าวทันต่อการเปลี่ยนแปลงของโลกและทัดเทียมกับนานาชาติ โดยเน้นให้ผู้เรียนมีการพัฒนาด้านกระบวนการคิด วิเคราะห์ คิดแก้ปัญหา และมีความคิดสร้างสรรค์ เพื่อสามารถแก้ปัญหาจากสถานการณ์จริงได้ พร้อมพัฒนาสื่อการเรียนการสอนและปรับปรุงหลักสูตรการเรียนทั้ง 3 สาขาวิชาดังกล่าว โดยคาดว่าเมื่อแล้วเสร็จจะสามารถใช้ในการเรียนการสอนในห้องเรียนได้ภายในเดือนพฤษภาคม 2560 นี้ ทั้งนี้ นโยบายของนายกรัฐมนตรีมุ่งหวังให้เยาวชนไทยเกิดความรู้สึกรักในการเรียนวิชาเหล่านั้นตั้งแต่วัยเด็ก กล้าคิด กล้าทํา และกล้าแสดงออกในทางที่สร้างสรรค์ นําไปสู่การผลิตกําลังคนของประเทศทางสาขาวิชาเหล่านั้น เพื่อก้าวสู่ Thailand 4.0 ต่อไป
ทั้งนี้ ที่ประชุมได้รับทราบความก้าวหน้าในการบูรณาการการจัดสรรทุนการศึกษาที่ตรงกับความต้องการของประเทศ ซึ่งเป็นไปตามข้อสั่งการของนายกรัฐมนตรีเพื่อให้การจัดสรรทุนของรัฐบาล มีบทบาทสําคัญในการส่งเสริมและสนับสนุนการพัฒนาประเทศตามแผนพัฒนาเศรษฐกิจและสังคมแห่งชาติและยุทธศาสตร์ชาติ โดยสํานักงานคณะกรรมการข้าราชการพลเรือน ร่วมกับสํานักงานคณะกรรมการพัฒนาการเศรษฐกิจและสังคมแห่งชาติ และหน่วยงานที่เกี่ยวข้องได้ร่วมกันจัดทําร่างแผนการให้ทุนของรัฐบาลซึ่งคํานึงถึงบทบาทภาครัฐ ในด้านนโยบาย กฎระเบียบ การปฏิบัติการ การประสานอํานวยความสะดวกและการวิจัย ตลอดจนการสนับสนุนการขับเคลื่อนยุทธศาสตร์ในระดับพื้นที่ในภูมิภาคต่าง ๆ เพื่อให้ผู้ได้รับทุนการศึกษากลับไปทํางานพัฒนาภูมิลําเนาของตนเอง หรือทํางานในส่วนราชการส่วนกลาง และส่วนภูมิภาค โดยมีรูปแบบการให้ทุนที่สนับสนุนมิติการสนับสนุนยุทธศาสตร์ (Strategy-based) มิติของบทบาทของส่วนราชการ (Function-based) มิติการสนับสนุนด้านพื้นที่/การกระจายโอกาส (Area-based) และได้จัดทําข้อเสนอแนวทางการบูรณาการระบบทุนของรัฐบาลแบบบูรณาการ ครอบคลุมการบูรณาการในระดับยุทธศาสตร์และกลไกการบริหารจัดการเพื่อประสิทธิภาพและประสิทธิผลของระบบทุนของรัฐบาล รวมถึงการให้ความสําคัญกับการส่งเสริมให้ผู้รับทุนได้ใช้ความรู้ความสามารถอย่างเต็มศักยภาพ ซึ่งจะเป็นการพัฒนาประเทศไปสู่ Thailand 4.0 ในลักษณะแนวทางประชารัฐ โดยการดําเนินการบางส่วนได้เริ่มดําเนินการแล้วในปีงบประมาณ 2560 นี้
********************************
กลุ่มประชาสัมพันธ์และเผยแพร่ สํานักโฆษก